PTTEP พบน้ำมัน-ก๊าซธรรมชาติหลุมสำรวจ “Sirung-1” นอกชายฝั่งมาเลเซีย
PTTEP พบน้ำมัน-ก๊าซธรรมชาติหลุมสำรวจ “Sirung-1” นอกชายฝั่งมาเลเซีย
PTTEP พบน้ำมัน-ก๊าซธรรมชาติหลุมสำรวจ “Sirung-1” นอกชายฝั่งมาเลเซีย
30 มี.ค. 2564

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ขอแจ้งว่า บริษัท PTTEP Sarawak Oil Limited ซึ่งเป็นบริษัทย่อยของ PTTEP ในมาเลเซีย ได้ค้นพบน้ำมันและก๊าซธรรมชาติแหล่งใหม่ที่หลุมสำรวจ Sirung-1 ซึ่งเป็นหลุมสำรวจแรกของโครงการซาราวักเอสเค 405บี ตั้งอยู่บริเวณนอกชายฝั่งรัฐซาราวัก ประเทศมาเลเซีย
ทั้งนี้ PTTEP ได้เริ่มดำเนินการเจาะหลุมสำรวจ Sirung-1 ในเดือนมกราคม 2564 ที่ระดับความลึก 2,538 เมตร โดยได้ค้นพบชั้นหินกักเก็บน้ำมันและก๊าซธรรมชาติที่มีความหนากว่า 100 เมตร ซึ่ง PTTEP มีแผนที่จะเจาะหลุมประเมินผลในโครงการดังกล่าวในปี 2565 เพื่อยืนยันศักยภาพทางปิโตรเลียมต่อไป
สำหรับโครงการซาราวัก เอสเค 405บี ตั้งอยู่นอกชายฝั่งรัฐซาราวัก (เมืองบินตูลู) ประมาณ 137 กิโลเมตร โดยมี PTTEP Sarawak Oil Limited เป็นผู้ดำเนินการ และถือสัดส่วนการลงทุนร้อยละ 59.5 มีผู้ร่วมทุนประกอบด้วย Mitsui Oil Exploration Company Limited (MOECO) และ PETRONAS Carigali Sdn. Bhd. ถือสัดส่วนการลงทุนร้อยละ 25.5 และ 15 ตามลำดับ